လာပါ မိဖုရားဂျိုဓာ ထိုင်ပါဦး
- ကျွန်မ.. - အရေးကြီးတာပြောချင်လို့မဟုတ်လား
မင်းငါ့ဆီလာတိုင်း အရေးကြီးတာပဲ ပြောတယ်လေ
ပြော
ဒီနေ့ ရှင် မင်းသားပရာတက်နဲ့ တွေ့တယ်
အေး ငါရောသူရောတွေ့တယ်လေ
အဲဒါဘာအရေးကြီးလို့လဲ
ကျွန်မညီမရဲ့ မင်္ဂလာပွဲက စစ်သည်တော်တွေရဲ့ စစ်တလင်းပြင်ဖြစ်သွားမှာ..
ကျွန်မမလိုချင်လို့ပါ
အနည်းဆုံးတော့ မင်းငါ့ကို ရဲရင့်တဲ့စစ်သည်တော်လို့ သတ်မှတ်သားပဲ
သူနဲ့ရှင်နဲ့ကြား စစ်ဖြစ်မှာကို ခမည်းတော်က စိုးရိမ်နေပါတယ်
အဲဒါကြောင့် သူနဲ့စစ်မဖြစ်ဖို့ တောင်းဆိုချင်ပါတယ်
ဪ အဲဒါကြောင့်ကိုး
ခဏလောက်တော့ ငါ့ဇနီးက ငါ့အတွက် စိုးရိမ်နေတယ်ထင်နေတာ
တကယ်တော့မင်းက မင်းခမည်းတော်ကို စိုးရိမ်နေတာပဲ
ဟုတ်ပါတယ် ကျွန်မသူ့ကိုချစ်ပါတယ်
တော်သေးတာပေါ့ မင်းကချစ်တတ်သေးတယ် ဂျိုဓာ
မင်းရန်ကနေ လွတ်တဲ့သူတစ်ယောက်တော့ ရှိနေသေးတာပဲ
ထားပါတော့
အနည်းဆုံးတော့ ရန်ပွဲကို ငါမစဘူးလို့ ကတိပေးတယ်
ဒါပေမဲ့ မင်းငါ့ကို လုပ်ပေးရမှာတွေ ရှိတယ်
ဘာလုပ်ပေးရမှာလဲ
ပထမဆုံးအချက်က ငါကိုးကွယ်တဲ့ဘာသာအကြောင်း
ငါ့လူမျိုးအကြောင်းပြောရင် ငါကတိမတည်နိုင်ဘူး
လက်ခံပါတယ် မဖြစ်စေရပါဘူး
ဒုတိယတစ်ချက်က ငါအမယ်ရ်မှာ နေနေတုန်း
ညတိုင်း မင်းငါ့အခန်းမှာပဲ နေရမယ်
ဒါဘယ်လိုတောင်းဆိုချက်မျိုးလဲ
ကျွန်မမနေ..
ညင်ညင်သာသာပြောပါ မိဖုရားဂျိုဓာ
မင်းငါ့အခန်းထဲမှာ မနေဘဲ ငါတို့ရန်ဖြစ်နေတာကို
တစ်ယောက်ယောက်ကြားသွားလို့ သတင်းပျံ့သွားရင်
မင်းခမည်းတော်စိတ်ကောင်းမှာ မဟုတ်ဘူး
မင်းသူ့ကို စိတ်မကောင်းဖြစ်အောင် လုပ်ချင်လို့လား
ဟုတ်လား
ငါဒါကို သိပ်သဘောကျတာပဲ မင်းက ငါနဲ့ရန်တောင်ပြန်မဖြစ်နိုင်ဘူး
ဒီတော့ မိဖုရားဂျိုဓာ ငါ့နောက်ဆုံး တောင်းဆိုချက်ကို လက်ခံလား
လက်ခံပါတယ်
ကျွန်မဘေးနားဘာလို့ ကပ်ထိုင်နေတာလဲ
မိဖုရားဂျိုဓာ..ငါ့လက်နာနေတယ်
မင်းကြောင့် ကျားတစ်ကောင်က ငါ့ကိုဒဏ်ရာရအောင် လုပ်တယ်လေ
ဒီတော့ မင်းပဲလိမ်းဆေးလိမ်းပေးရမယ်
ဟုတ်လား
မိဖုရားဂျိုဓာ..ငါ့ခေါင်းတွေ ကိုက်ခဲနေတယ်
ငါ့ခေါင်းကို နှိပ်ပေးပါလား
အာဂရာမှာတုန်းက အဲဒါငါ့အစေခံ လုပ်နေကျလေ
ဒါပေမဲ့အမယ်ရ်မှာတော့ မင်းအစား အစေခံတစ်ယောက်က ငါ့ခေါင်းကိုနှိပ်ပေးရင်
မင်းခမည်းတော် စိတ်ကောင်းမှာ မဟုတ်ဘူး
ဟုတ်တယ်မဟုတ်လား မိဖုရားဂျိုဓာ
ဖြည်းဖြည်းနှိပ် ဂျိုဓာ
ငါ့ကိုလည်ပင်းမညှစ်နဲ့လေ
ခေါင်းကိုနှိပ်ပေး
ဝတ်လဲတော်ချွတ်လိုက်ပါ
ဘယ်လို
မိဖုရားဂျိုဓာ..မင်းငါ့ကို မတော်တရားတွေ..
လိမ်းဆေးလိမ်းပေးမလို့ပါ
ရှင့်ဝတ်လဲတော်ကိုချွတ်လိုက် ကျွန်မမျက်စိမှိတ်ထားမယ်
ရပြီ မိဖုရားဂျိုဓာ
မပြောတတ်ဘူး ဂျိုဓာ သစ်တောတွေနဲ့ငါနဲ့ ဘာလို့မတည့်တာလဲ
အစက မြွေနဲ့တွေ့တယ် ပြီးတော့ ကျားနဲ့
အခုတော့ ကျားမနဲ့
လိမ်းဆေးကိုကိုယ့်ဘာသာ လိမ်းလိုက်တော့
တိုက်ခိုက်တဲ့သူတွေကို အရှင်လတ်လတ်မမိလို့ တော်သေးတာပေါ့
မဟုတ်ရင် ငါတို့လုပ်တာတွေ ပေါ်တော့မယ်
သူတို့အသက်ရှင်လျက် အဖမ်းခံရတော့ရော ဘာထူးမှာမို့လဲ
ကျုပ်သူတို့နဲ့တွေ့တုန်းက မျက်နှာကို အုပ်ထားတယ်
သူတို့ကိုယ်တိုင်တောင် ကျုပ်ဘယ်သူမှန်း သိတာမဟုတ်ဘူး
ဘုရင့်ရဲ့လုံခြုံရေးက ကျုပ်တို့ထင်ထားတာထက် တင်းကျပ်တာပဲ
သူတို့တိုက်ဖို့ မလွယ်ဘူး
လူတွေအများကြီးပဲ
ရှရိဖူဒင်..အခြားတစ်ဖက်လှည့်တွေးစမ်းပါ
လူများလေလေ ဘုရင့်ကိုချောင်းမြောင်း လုပ်ကြံတာ
ဘယ်သူမှန်း သိရခက်လေလေပဲ
မစိုးရိမ်နဲ့ ကျုပ်တို့မကြာခင်မှာ နောက်တစ်ကြိမ်အခွင့်အရေးရလိမ့်မယ်
အာဒမ် ကျုပ်ခင်ဗျားကို မယုံဘူး
ဒါပေမဲ့ ခင်ဗျားရဲ့စိတ်ဇောထက်သန်မှုကို ကြိုက်လို့ ယုံလိုက်မယ်
ချီးကျူးပေးတာ ကျေးဇူးပါပဲ
သတိတော့ထား ဒီအချိန်ကစပြီး ကျုပ်တို့ကိစ္စကို ဒီမှာ မပြောတော့ဘူး
ဒီကလူတွေကို ကျုပ်မယုံဘူး
- ကျုပ်သွားတော့မယ် - နှုတ်ဆက်ပါတယ်
နှုတ်ဆက်ပါတယ်
မိဖုရားပ်ျာနေပုံပဲ
ပျော်တာပေါ့ ဒီလောက်ကြာပြီးမှ ဒီနေ့မှာ
ပထမဆုံးအနေနဲ့ အမယ်ရ်အရှင်မကိုပူဇော်ရတော့မယ်လေ
မင်္ဂလာပါ မယ်တော်ကြီး
မင်္ဂလာပါ မယ်တော်
မင်္ဂလာပါ ဘွားဘွားကြီး
မနက်ကတည်းက သမီးကိုမတွေ့ဘူး
ဒီမနက် သမီးအိပ်ရာထနောက်ကျလို့ပါ
ညတုန်းက စောစောမအိပ်ရလို့
အဲဒါကြောင့် မနက်အိပ်ရာ နောက်ကျမှ နိုးတာ
ကိစ္စမရှိပါဘူး
ကိုယ့်အိမ်ကိုယ့်ရာမှာဆို မိန်းကလေးတိုင်း ကောင်းကောင်းအိပ်ပျော်တယ်
နှုတ်ဆက်ပါတော် မယ်တော်..မိဖုရားကြီးနဲ့ ဘွားဘွားကြီး
ဂျိုဓာ..အရှင်မကိုဝတ်ပြုဖို့ ဝတ်ကျောင်းသွားမှာမဟုတ်လား
ဒါဆိုသမက်တော်ကိုပါ ခေါ်သွား
သူလည်းဝတ်ပြုလိမ့်မယ်
အရှင်မက မင်းတို့ ၂ ယောက်လုံးကို စောင်မပါစေ
ဒါပေမဲ့..ဘွားဘွားကြီး.. မင်းကြီးက..
သူကိုးကွယ်တဲ့ဘာသာကြောင့်..
- အဲဒီကိုသွားချင်မှ သွားမှာ - ဘာလို့လဲ မိဖုရားဂျိုဓာ
မင်းက ရာဇပုတ်ပေမယ့် ငါနဲ့ အက်ဂ်ျမယ်ရ်ရှရိစ်ဖ်ကိုလိုက်တုန်းက
ငါကမဂိုပေမယ့် ဘာပြဿနာမှ မရှိဘူးလေ
မင်းကြီးဝတ်ကျောင်းကို ကြွပါလိမ့်မယ်
ခန်ဂါဆင်းန်ကို ပြင်ဆင်ခိုင်းလိုက်ပါ
အရှင်..ကျွန်တော်မျိုးတို့ သေချာစစ်ဆေးပြီးပါပြီ
ဒီနေရာက လုံခြုံတယ်
အထဲကိုဝင်လို့ရပါတယ်
ဒီလိုနေရာမျိုးမှာ ပြဿနာဖြစ်မယ်လို့ ရှင်ထင်နေတာလား
မထင်ပါဘူး
ငါမင်းနဲ့ရှိနေရင် အခြားဘယ်အန္တရာယ်ရှိဦးမှာမို့လဲ
တစ်ခုခုဖြစ်ရင် မင်းက လိမ်းဆီလုပ်နည်းသိတာပဲဟာ
ရှင်ဝေဖန်လို့ဝရင် အထဲဝင်လို့ရပြီလား
မင်းကြီး ရပ်လိုက်ပါ
ဝတ်ကျောင်းကို ဓားကိုင်ပြီး ဝင်ခွင့်မရှိပါဘူး
- ဒါပေမဲ့ ဓားက ငါနဲ့မကွာဆောင်ထားတာလေ - ဘာလို့လဲ
အက်ဂ်ျမယ်ရ်ရှရိစ်ဖ်ကို ရှင်သွားတုန်းက
ဓားကိုရှင်အပြင်မှာ ထားခဲ့တာပဲမဟုတ်လား
ဒီနေရာက ဝတ်ပူဇော်တဲ့နေရာပါ
ဝတ်ပြုတဲ့နေရာကို စိတ်နှလုံးချမ်းသာစွာနဲ့ပဲ ဝင်သင့်တယ်
ဒီနေရာမှာ အရှင်မြတ်စောင့်ရှောက်တာလေ
အဂ္ဂါ
အခုသွားလို့ရပြီလား
အခုဘာလုပ်ရမလဲ ငါ့ကိုပြောပြ မိဖုရားဂျိုဓာ
ကျွန်မဟာ ဒီမြေရဲ့သမီးတော်ဖြစ်တယ်
ဒီမြေရဲ့သစ္စာကို ကျွန်မစောင့်တယ်
သူဘယ်သူပဲဖြစ်ပါစေ..အရှင်မ
သူက သခင်မရဲ့ရတနာကိုယူသွားလို့ သူ့ခေါင်းကို တပည့်တော်မပြန်ယူလာမယ်
ဘာဖြစ်လို့လဲ မိဖုရားဂျိုဓာ
မင်းဝတ်ပြုဆုတောင်းပြီးတိုင်း စိတ်အေးချမ်းနေတာကိုပဲ ငါမြင်နေကျ
ဒါပေမဲ့ ဒီနေ့တော့ မင်းမျက်နှာက တင်းမာနေတယ်
ကျွန်မကိုယ်ကျွန်မ စိတ်တိုနေတာ
ကျွန်မဘာတောင်းတောင်း အရှင်မက ကျွန်မကိုပေးခဲ့တယ်
ဒါပေမဲ့ ကျွန်မကတော့သူ့ကိုကတိတစ်ခုပဲ ပေးခဲ့ဖူးတယ်
အရှင်မရဲ့ရှေ့မှာ ရှင့်ခေါင်းကို ချထားမယ်လို့လေ
ဒါပေမဲ့ ကံဆိုးမိုးမှောင်ကျလေတော့
ကျွန်မကတိကို မတည်နိုင်ဘူး
ကျွန်မယောက်ျားရဲ့ ခေါင်းကို ဘယ်လိုလုပ်..
မင်းကငါ့ခေါင်းကို အရှင်မရှေ့မှာ ထားချင်တယ်ပေါ့
လူတစ်ယောက်ရဲ့ခေါင်းကို အခြားတစ်ယောက်ရဲ့
ခြေထောက်နားမှာချထားဖို့ ခေါင်းဖြတ်စရာမလိုပါဘူး မိဖုရားဂျိုဓာ
ဦးညွှတ်အရိုအသေပြုလို့လည်း ရပါတယ်
အရှင်ပြောတာမှန်ပါတယ် ဂျိုဓာ
ဦးညွှတ်တာကလည်း ခေါင်းဖြတ်တာလိုပဲ
ငါမင်းရဲ့ကတိကိုရော အဓိဋ္ဌာန်ကိုရော ဖြည့်ဆည်းပေးပြီးပြီ
အခုပျော်ပျော်နေတာ့ ဂျိုဓာ
ဘယ်လိုဖြစ်တာလဲ ရီရှမ်
ဂျာလာက ဂျိုဓာ့ကို အာဂရာ့နန်းတော်မှာ ဝတ်ကျောင်းဆောက်ဖို့ ခွင့်ပြုတုန်းက
ငါဘာမှမပြောဘဲ နေခဲ့တယ်
ဂျာလာက မိဖုရားဂျိုဓာကို သူ့ဘာသာကို ကိုးကွယ်ခွင့်ပြုတုန်းကလည်း
ငါဘာမှမမေးခဲ့ဘူး
အခုသူကိုယ်တိုင် ဝတ်ကျောင်းကို မိဖုရားဂျိုဓာနဲ့ သွားတာကိုတော့
ငါဘယ်လိုမှ သည်းမခံနိုင်ဘူး
ဘာလို့မှန်းကိုမသိဘူး ငါမယုံနိုင်ဘူး
သတင်းကအမှန်ပါ ဝန်ကြီး
အရှင်က မိဖုရားဂျိုဓာနဲ့အတူ ဘုရားကျောင်းကို သွားပါတယ်
အရာရှိရှမ်ရှုဒင်နဲ့ အဂ္ဂါလည်း လိုက်သွားပါတယ်
မယ်တော်ကြားလိုက်လား
မယ်တော့်အချစ်ဆုံး ဂျီဂျီအန်ဂရဲ့ ခင်ပွန်း
အဂ္ဂါခန်းန်က ဂျာလာ့ကို အားပေးနေတယ်
ဝန်ကြီး..ရှမ်ရှုဒင်က ဘုရင်နဲ့လက်ပွန်းတတီးနေပြီး
ဝန်ကြီးရာထူးကို လိုချင်လို့များလား
အဲဒါကြောင့် မိဖုရားဂျိုဓာကို မြှောက်စားထားတာနေမှာ
မိဖုရားဂျိုဓာက သူ့ကိုယ်သူဘာထင်နေလဲ
သူ့ကြည့်ရတာ ဘဝင်ခိုက်နေပုံပဲ
အစေခံကိုလိုအပ်ရင် ကျွန်မကိုခေါ်လိုက်ပါ
မဟာမန်ဂ
အာဒမ်
ငါမင်းကို အခေါက်ခေါက်အခါခါပြောပြီးပြီ
နားလည်လား
မတော်တဲ့နေရာမှာ မဟုတ်တရုတ်ပြောတတ်တဲ့ အကျင့်ကို ဘယ်တော့ဖျောက်မှာလဲ
ငါတို့ကအမယ်ရ်မှာလေ အာဒမ်
နင်ဘာလို့အဲဒါကိုမေ့နေတာလဲ
နင့်ဒေါသနဲ့ အသံကို လျှော့ပါ
အဲဒါကပြဿနာပေါ့ မယ်တော်
ကျုပ်မချစ်တဲ့သူတွေ မနှစ်သက်တဲ့လူတွေလေ
အမယ်ရ်ကို ကျုပ်က ဧည့်သည်အနေနဲ့လာတာ
မဟုတ်လိုက်တာ
ဒါတွေအားလုံးက မိဖုရားဂျိုဓာကြောင့်ဖြစ်နေတာ
ဒီဟာတွေအားလုံး သူ့ကြောင့်
မယ်တော်လည်း အဲဒါကိုထောက်ခံတယ် အာဒမ်
ဂျာလာက ဂျိုဓာ့ကိုမကြိုက်ဘဲနဲ့ ဘာလို့သူ့စကားကို နားထောင်ရတာလဲ
မယ်တော်စဉ်းစားလို့ မရဘူး
ဒါ့ကြောင့်မို့ ဂျာလာငါ့ကို ပြန်ဖြေရှင်းရမယ်
ဘာသာရေးကိစ္စမှာ ဒီလိုလုပ်တဲ့အတွက်
ဂျာလာတော့ ပြဿနာဖြစ်ပြီသာမှတ်
မိဖုရားဂျိုဓာလုပ်ချင်တာလုပ်လို့
မင်းကြီးက သည်းခံနေရတာကို ငါဘယ်လိုမှ ကြည့်မနေနိုင်ဘူး
လုံးဝပဲ
သူ့ကိုမကြိုက်ဘူးတဲ့လား
မယ်တော့်ကို ဘယ်သူပြောလဲ
အခုမင်းအလိုပြည့်သွားပြီ မိဖုရားဂျိုဓာ
ငါ့ခေါင်းကို အရှင်မခြေတော်မှာ ထားရလောက်အောင်ထိ
မင်းဘာလို့ ငါ့ကိုဒီလောက် မုန်းရတာလဲ ငါနားမလည်ဘူး
ရှင်မသိတဲ့အတိုင်းပဲ
ဒီရုပ်ပွားတော်ကို မြင်လား
အင်း
သိပ်လှတဲ့ရုပ်ပွားတော်ပဲ
အမယ်ရ်ပြည်သူပြည်သားတွေ သေချာစောင့်ရှောက်ထားတာပဲ
ဒါကသူ့ရဲ့ တကယ့်အဆင်တန်ဆာမဟုတ်ဘူး
ဒီဝတ်ကျောင်းရဲ့ နဂိုပိုစံနဲ့ ကြီးမြတ်ပုံတွေကို ရှင်မြင်ရင်
မင်းကြီးမျက်စိကျိန်းသွားလောက်တယ်
ဒါဆို ဘာလို့ဒီလိုဖြစ်နေရတာလဲ မိဖုရားဂျိုဓာ
ဓားပြတိုက်ခံလိုက်ရတာ
- ဒီကို မွှေနှောက်ဖျက်ဆီးသွားတယ် - ဘယ်လို
ဘာလို့လဲ ဘယ်သူလုပ်တာလဲ ဂျိုဓာ
သူဘာလို့ဖျက်ဆီးခံရလဲတော့ ကျွန်မမသိဘူး
ဒါပေမဲ့ အရှင်ဂျာလာ့စစ်တပ်က..
ဝင်ရောက်မွှေနှောက်ဖျက်ဆီးသွားတာပါ
ရှင်ကျွန်မကို အံ့ဩတကြီးနဲ့ မကြည့်ပါနဲ့
ကျွန်မမကြားဖူးတဲ့ဟာ မဟုတ်ပါဘူး
ကျွန်မကိုယ်တိုင်ကိုယ်ကျ မြင်လိုက်ရတာပါ
ကျွန်မမျက်စိရှေ့မှာတင် ဗြောင်းဆန်သွားတာ
မြင့်မြတ်တဲ့နေရာကို ဖျက်ဆီးလိုက်ကြတယ်
ကျွန်မငယ်သူငယ်ချင်း မိုတီတောင် အစော်ကားခံလိုက်ရတယ်
အဲဒီအဖြစ်ကို စဉ်းစားမိတိုင်း
အိပ်နေရင်းတောင် ကျွန်မကြောက်လာတယ်
မင်းကြီးကိုအခုပြောပြနေရင်းတောင်
ကြက်သီးတွေထလာပါတယ်
ဝတ်ကျောင်းကိုဖျက်ဆီးဖို့ ရောက်နေပါပြီ မင်းကြီး
ဒါပေမဲ့ မင်းသားဂျိုဓာက စစ်တပ်နဲ့ရောက်ချလာပါတယ်
အခုဆိုရှင်မှတ်မိရောပေါ့
ရှင်လုပ်ခဲ့တာ ဒီတစ်ခုတည်းမဟုတ်ဘူးလေ
အမယ်ရ်နဲ့ စစ်ဖြစ်တုန်းက
ရဲရင့်တဲ့စစ်သည်တော်အများကြီးကို ရှင်သတ်ခဲ့တာပဲ
အဲဒါသူတို့အပြစ်လား
သူတို့လွတ်လပ်ချင်တာ ကိုယ့်ကိုယ်ကိုယ် လေးစားတာ သူတို့အပြစ်လား
မီးရှို့စင်တွေ မီးရှို့လို့ အမယ်ရ်ရဲ့ကောင်းကင်က ညဘက်တောင်
အရုဏ်တက်လို လင်းထိန်နေတာကို ကျွန်မမှတ်မိတာပေါ့
စစ်တိုက်ရင်းသေရတာကို မြင့်မြတ်တယ်လို့ ကျွန်မတို့ထင်ပါတယ်
ဒါပေမဲ့ရဲရင့်တဲ့စစ်သည်တော်တွေဟာ
ရှင့်စစ်သားတွေရဲ့ ဓားချက်နဲ့
မသေသင့်ဘဲသေရပါတယ်
အဲဒီအချက်တွေကြောင့် ကျွန်မရှင့်ကို မုန်းတာ
ရှင့်ကိုကျွန်မမမုန်းသင့်တဲ့ အကြောင်းရှိရင်ပြောပါ
ပြောပါ
ဂျိုဓာ
ဘုရင်ကြီးနဲ့မိဖုရားအတွက် အလှူပစ္စည်းတွေ ဖယ်ထားပါတယ်
ကျေးဇူးတင်ပါတယ်
ဒီနေ့ဒီကျောင်းကိုလာလိုက်ရလို့
စိတ်ကြည်လင်သွားပါပြီ
ကျောင်းတော်ရဲ့ အလှူခံပုံးမှာ ဒါကိုထည့်လိုက်ပါ
ထာဝရကုသိုလ်ကောင်းမှုပြုနိုင်ပါစေ
ကံလည်းကောင်းပါစေ
စစ်သည်တော်များစွာကို မွေးဖွားပေးနိုင်ပါစေ
အရှင့်ကျက်သရေအဓွန့်ရှည်ပါစေ
ကာလိအရှင်မအလိုတော်ကြောင့် သက်တော်ရာကျော်ရှည်ပါစေ
ရာဇဝင်မှာ အရှင့်နာမည်က
ဂုဏ်သတင်းပျံ့နှံ့ပြီး ကျော်ဇောကျန်ရစ်ပါစေ
ငါနားမလည်ဘူး အဂ္ဂါ
ဒီလောက်သေချာစီစဉ်ထားပြီး ဝန်ကြီးတွေ ဒီလောက်ရှိနေတာတောင်
ဘာလို့အားလုံးကို ငါ့ကိုအသိမပေးရတာလဲ
ငါ့ဆီမရောက်ခင် အားလုံးက ပြောင်းလဲသွားတာလား
ငါရဲ့ရန်သူကို ငါလျှော့တွက်မိလို့လား
တစ်ကမ္ဘာလုံးက ငါ့ကိုသူတို့ရဲ့ ရန်သူလို့သတ်မှတ်တယ်
ကျွန်တော်မျိုးဝန်ခံပါတယ်
အရှင့်ဆီမရောက်ခင်မှာ သတင်းတွေက ပြောင်းလဲသွားတတ်ပါတယ်
အင်ပါယာတိုင်းမှာ ဒီလို ဖြစ်တတ်ပါတယ်
အဲဒီလိုထပ်မဖြစ်စေနဲ့ အဂ္ဂါ
ငါတို့အားလုံးအတွက် သိပ်နက်နဲတဲ့ ကိစ္စပဲ
ငါ့အုပ်ချုပ်ပုံကိုပြောင်းရမယ်လို့ လူတွေထင်ကုန်ပြီ
အဲဒီလိုမဖြစ်ရင်..
ငါနဲ ငါ့မဂိုအင်ပါယာကို စော်ကားလိုက်တာပဲ
စစ်ပွဲပြီးရင် ပြိုင်ဘက်စစ်တပ်ကို
ပြစ်ဒဏ်တောင်းခွင့် ရှိတယ်
ဒါပေမဲ့ ဘာရရဆိုပြီး ဓားပြမတိုက်ရဘူးလေ
စစ်သားတစ်ယောက်က တရားမဝင် ဓားပြတိုက်ရင်
အဲဒါက ဘုရင့်အမိန့်ပါလို့ ရန်သူတွေကထင်တယ်
မှန်ပါတယ် အရှင်
ငါစိတ်တိုတယ် အဂ္ဂါ
ငါဒီကိုလာတော့ ဒီကလူတွေ ငါ့ကိုအကြောင်းရှိလို့
မုန်းကြတယ်ဆိုတာ ငါနားလည်လာတယ်
သူတို့ဆုံးရှုံးခဲ့ရတယ် နာကျင်ခဲ့ကြရတယ်
ငါရောမင်းရော ဒီကိစ္စမှာ တာဝန်ရှိတယ်
အရှင့်သောကကို နားလည်ပါတယ်
ဒီပြဿနာကို ဖြေရှင်းဖို့စီစဉ်ပါ အဂ္ဂါ
ငါ့ခွင့်ပြုချက်မရှိဘဲ ဝတ်ကျောင်းတွေကို ဘယ်လိုဖျက်ဆီးခဲ့တာလဲဆိုတာ ဆက်စုံစမ်း
အမိန့်တော်မြတ်အတိုင်းပါ အရှင်
အရှင့်ဆီကို ဘယ်သတင်းဖြစ်ဖြစ် မှန်မှန်ကန်ကန်ရောက်ဖို့
ကျွန်တော်မျိုးဆောင်ရွက်လိုက်ပါ့မယ်
ဘုရင့်ဂုဏ်ရည်ကို ညှိုးနွမ်းစေတဲ့အရာမျိုး ဘယ်သူမှမလုပ်သင့်ပါဘူး
အခုကျွန်တော်မျိုးတို့က အမယ်ရ်မှာဆိုတော့
ဒီမင်္ဂလာပွဲမပြီးမချင်း ဒီကိစ္စတွေကြောင့်
စိတ်မညှိုးပါနဲ့လို့ ကျွန်တော်မျိုး တောင်းဆိုပါရစေ
အဲဒါပြဿနာပဲ အဂ္ဂါ အခုငါအမယ်ရ်ရောက်နေတုန်း
အခြားဘာတွေသိရဦးမလဲ မသိဘူး
တကယ်လား မိဖုရား
အရှင်က မိဖုရားနဲ့အတူ ဝတ်ကျောင်းကိုလိုက်လာတာလား
သိပ်ကောင်းတာပဲ
မဟာမန်ဂပါလား ဒီဘက်ကြွပါ
မဟာမန်ဂ
ပြောပါ
အမယ်ရ်ပြည်သူတွေ ရှင့်ကို ဧည့်ဝတ်ကျေပွန်ပါရဲ့လား
ကျေပွန်ပါတယ်
ဒါနဲ့ မိဖုရားနဲ့ ၂ ယောက်တည်း ပြောချင်လို့ပါ
ပြောလို့ရပါလား
ပြောပါ
မိဖုရားကိုယ့်ကိုယ်ကိုယ် ဘာထင်နေလဲ
ဂျာလာက မိဖုရားရဲ့ဘာသာကို လေးစားသလောက်
မိဖုရားက ဂျာလာရဲ့ဂုဏ်သိက္ခာကို လှောင်ပြောင်နေတယ်
သူ့ကို ဘာကိစ္စနဲ့ဝတ်ကျောင်းကို ခေါ်သွားရတာလဲ
အဲဒီကျောင်းတော်မှာ ဂျာလာ့ကိုဘယ်လိုလုပ် ဝတ်ပြုစေတာလဲ ပြောပါဦး
ပြောစမ်းပါ
မဟာမန်ဂ..မင်းကြီးကိုယ်တိုင်က..
ဂျာလာကိုယ်တိုင် မိဖုရားနဲ့ဝတ်ကျောင်းကို
လိုက်လာတာလို့ ကျွန်မကိုမပြောစမ်းပါနဲ့
မိဖုရားဂျိုဓာ..ရှင်က ဂျာလာ့မိဖုရားလေ
အဲဒီအဓိပ္ပါယ်ကိုနားလည်ရဲ့လား
ဂျာလာရဲ့ တာဝန်တွေ ဝတ္တရားတွေကို မိဖုရားသိရဲ့လား
မိဖုရားဘာလုပ်နေတယ်ဆိုတာရော သိရဲ့လား
တစ်ခါလောက်တွေးဖူးလား
ဂျာလာက ဝတ်ကျောင်းကိုသွားတယ်တဲ့ ဒီသတင်းသာ
ပုဏ္ဏားကြီးနဲ့ အခြားဘာသာရေးဆရာတွေ ကြားသွားရင်
မိဖုရားယောက်ျားကို မေးခွန်းတွေ ဆက်တိုက်မေးကြတော့မှာ
ကိုယ့်ဘာသာတရားကို မယုံတဲ့သူက
ရာဇပလ္လင်မှာထိုင်ဖို့မသင့်ဘူးလို့ လူတွေပြောကြလိမ့်မယ်
ဘုရင့်ကိုအစော်ကားခံရစေချင်တာ မိဖုရားဆန္ဒမဟုတ်လား
လူ့လက်အောက်ခံတွေနဲ့ အင်ပါယာတစ်ခုလုံး သူ့ကိုတော်လှန်စေချင်တာမဟုတ်လား
မိဖုရားဘာဖြစ်ချင်နေတာလဲ ပြော
ဂျာလာဘာလို့ဒီကိုလာတာလဲ ပြောစမ်းပါ
မိဖုရားနှမတော် သုကညာမင်္ဂလာဆောင်ကို တက်ဖို့လေ
မင်္ဂလာပွဲမတိုင်ခင် သမက်တော်က ဝတ်ကျောင်းသွားဝတ်ပြုရတာ
မိဖုရားတို့ရဲ့ ထုံးစံပဲလား
ထုံးစံမဟုတ်ဘူးဆိုရင် ဘာလို့သူ့ကို ခေါ်သွားရတာလဲ
ဖြေပါ မိဖုရားဂျိုဓာ
ကျွန်မကို အဲဒီလိုကြည့်မနေနဲ့
ဘာရည်ရွယ်ချက်နဲ့ အတင့်ရဲပြီး သူ့ကိုဝတ်ကျောင်းခေါ်သွားရတာလဲ
ဒီမေးခွန်းကို မဟာမန်ဂအနေနဲ့ မေးနေတာမဟုတ်ဘူး
မဂိုအင်ပါယာရဲ့ ဝန်ကြီးအနေနဲ့ မေးခွင့်ရှိလို့ မေးတာ
မေးခွန်းကိုဖြေရမှာ မိဖုရားတာဝန်ပဲ
မိဖုရားကိုမေးနေတယ်လေ
ဘယ်လိုရည်ရွယ်ချက်နဲ့ အတင့်ရဲပြီး
ဘုရင့်ကို ဝတ်ကျောင်းကိုခေါ်သွားရတာလဲလို့
ရှင်အသက်ရှူမြန်နေတယ် ရေသောက်ပြီး နားလိုက်ပါဦး
မိဖုရားလုပ်လိုက်တာကြောင့်
ကျွန်မမအေးချမ်းနိုင် မပျော်ရွှင်နိုင်တော့ဘူး
စကားလမ်းကြောင်းမလွှဲနဲ့
ဂျာလာကိုဘာလို့ ဝတ်ကျောင်းကိုခေါ်လာရတာလဲ
မဟာမန်ဂ..ကျွန်မတောင်းဆိုလို့ မင်းကြီးက အရှင်မကျောင်းကိုသွားတယ်ထင်နေတာလား
သူ့အကြောင်းကို ရှင်ပိုသိပါတယ်
ဒီတော့ မင်းကြီးက သူနားထောင်ချင်တဲ့သူပဲ
နားထောင်တာ ရှင်သိမှာပါ
သူနားမထောင်ချင်တဲ့လူတွေကိုတော့ လစ်လျူရှုတယ်လေ
ကျွန်မကို တာဝန်ကျေအောင်လုပ်ဖို့ ရှင်ပြောနေတယ်
မိဖုရားတစ်ယောက်အနေနဲ့ ဘုရင့်ကို ဘာမေးခွန်းမှမထုတ်တာ
ကျွန်မတာဝန်ပဲ
ဒါပေမဲ့မေးကြည့်ပါ
ရှင်သူ့ကိုမေးကြည့်ရင် သူဖြေပါလိမ့်မယ်
ရှင်ကသူ့ရဲ့ဒွေးတော်လား ဝန်ကြီးလားဆိုတာမူတည်ပြီး
သူအဖြေပေးပါလိမ့်မယ်
မဟာမန်ဂ
ဒီတော့ သူဘာလို့ဝတ်ကျောင်းကိုလိုက်လာလဲ မေးကြည့်လိုက်
ချန်ဒါ
မဟာမန်ဂကို အရှင့်ဆီလိုက်ပို့လိုက်
သူက အမယ်ရ်ကိုမကျွမ်းသေးဘူး
သွားတဲ့လမ်းကို သိချင်မှသိမှာ
မဟာမန်ဂ
ကျွန်မသား ဂျာလာ့ဆီရောက်ဖို့
အရှင်မြတ်ကတောင် လမ်းပြစရာမလိုဘူး
သူက ကျွန်မသား
သူ့ဆီကို ကျွန်မမရောက်ရောက်အောင် သွားမယ်
မိဖုရားက ကျွန်မကိုအခန်းထဲက နှင်ထုတ်တယ်ပေါ့
အမယ်ရ်မှာ မိဖုရား ကျွန်မကို စော်ကားခဲ့တာအတွက်..
ရှင်ပြန်ပေးဆပ်ရလိမ့်မယ် မိဖုရားဂျိုဓာ
မဟာမန်ဂက ဒီအတိုင်းမထားဘူးဆိုတာ
အားလုံးသိပါတယ်
ကျွန်မနည်းကျွန်မဟန်နဲ့
ဒီအကြွေးကို မှတ်ထားမယ်
ရပ်ပါ
ဘုရင်နဲ့တွေ့ချင်လို့ပါ
လုံခြုံရေးအရ စစ်ဆေးခံပြီးမှ သူနဲ့တွေ့လို့ရပါမယ်
မင်းဘယ်သူနဲ့စကားပြောနေလဲ သိလား
ငါ့ကိုမင်းတားဦးမလား
ခွင့်လွှတ်ပါ လေးစားပါတယ်
ဒါပေမဲ့ လုံခြုံရေးအရ အစစ်အဆေးမခံဘဲ အရှင်ဂျာလာကို မတွေ့ရဘူးလို့
ဘုရင်ဘာမယ် မှာထားလို့ပါ
မင်းတို့မှားနေပြီ
သူက ဘုရင့်ရဲ့ဒွေးတော် မဂိုအင်ပါယာရဲ့ဝန်ကြီးပါ
မင်းက သူ့ကိုစစ်မယ်တဲ့လား
သူ့တာဝန်သူလုပ်နေတာပါ
သူက ဘုရင့်လုံခြုံရေးအတွက် လုပ်နေတာပါ
ဘုရင့်လုံခြုံရေးအတွက်လို့လည်း ထင်ပါတယ်
မင်းငါ့ကို စစ်ဆေးလို့ရတယ်
ဆုဂန်ဒီ
မဟာမန်ဂ
နှုတ်ဆက်ပါတယ် ဒွေးတော်
ဒွေးတော့်ကို ကျုပ်နှုတ်ခွန်းဆက်နေတယ်လေ
ခွင့်လွှတ်ပါ နှုတ်ဆက်ပါတယ် ဂျာလာ
ခွင့်လွှတ်ပါ
ဘာဖြစ်လို့လဲ ဒွေးတော် စိတ်မကျေမလည်ဖြစ်နေပုံပဲ
စိတ်မကျေလည်တာမဟုတ်ဘူး ဂျာလာ
မင်းကြီးအတွက်
လုံခြုံရေးချထားတာ မြင်ရတာ တော်ပျော်နေတယ်
ပျော်တယ်
သူတို့က မင်းကြီးလုံခြုံရေးကို ဘဝပေးတာဝန်လို သဘောထားကြတယ်
ဒွေးတော်ကိုတောင် သံသယဝင်ကြတယ်
မင်းကြီးအခန်းရှေ့မှာ တကယ်တော်တဲ့ စစ်သားတွေကိုချထားတယ်
ငှက်တောင်ဝင်လို့မရဘူး
ဒွေးတော်အပါအဝင်ပါပဲ
ဟုတ်တယ် မင်းကြီးရဲ့ဒွေးတော်ကိုတောင် သံသယဝင်ကြတယ်
ဂျာလာ ဂျာလာ
ဂျာလာ သူတို့လုပ်တာ မှန်တယ်လေ
သူတို့ကိုဝေဖန်ရင်မှားမယ်
အဲဒါကိုမေ့လိုက်
ဒွေးတော်ကိုပြော
ဒဏ်ရာတွေသက်သာလား
မကြာခင်ပျောက်မှာပါ ဒွေးတော်
တော်သေးတာပေါ့
အပြင်ကဒဏ်ရာတွေက ပျောက်တာမြန်တယ်
မင်းကြီးရဲ့သိက္ခာကို ထိခိုက်စေတဲ့ အနာတွေကတော့..
မပျောက်နိုင်ဘူး ဂျာလာ
ကျုပ်နားမလည်ဘူး ဒွေးတော်
ဒီလောက်အမှားကြီးကို ဘာလို့ ကျူးလွန်လိုက်ရတာလဲ ဂျာလာ
မင်းကြီးကိုးကွယ်တဲ့ဘာသာကို ဘယ်လောက်တန်ဖိုးထားမှန်း ကျွန်မသိတယ်
ဘယ်လောက်ချစ်လဲဆိုတာရောပဲ
ဒါဆိုဘာလို့ မေးခွန်းထုတ်ရမယ့်ဟာတွေပဲ လုပ်နေရတာလဲ
ပုရောဟိတ်နဲ့ ဘာသာရေးခေါင်းဆောင်တွေက
မင်းကြီး ကိုယ့်ဘာသာကို ယုံကြည်မှု မရှိဘူးထင်နေဦးမယ်
ပထမဆုံး မင်းကြီးက မိဖုရားဂျိုဓာကို
သူ့ဘာသာကို လွတ်လွတ်လပ်လပ် ကိုးကွယ်ခွင့်ပေးခဲ့တယ်
သူ့အတွက် ဝတ်ကျောင်းတောင် ဆောက်ပေးခဲ့တယ်
ပြီးတော့ သူ့နှမတော်သုကညာက ရာဇပုတ်တစ်ယောက်နဲ့ လက်ဆက်မှာကို စီစဉ်ပေးတယ်
အမယ်ရ်ကို မိသားစုတစ်စုလုံးနဲ့လာတယ် ဒီနေ့တော့..
မင်းကြီးဝတ်ကျောင်းကို မသွားခဲ့သင့်ဘူး
ဒွေးတော်မကျေနပ်မှန်း သိပါတယ်
ဒါပေမဲ့ သားတော်ဂျာလာကိုယုံပါ
သူက သူ့ဘာသာနဲ့ယုံကြည်ချက်ကို
အခုလည်းကိုးကွယ်သလို နောင်လည်းကိုးကွယ်ဦးမှာပါ
ကျုပ် ဝတ်ကျောင်းကို အကြောင်းတစ်ခုတည်းကြောင့် သွားတာ
ပုရောဟိတ်အလာရာခရဲ့အမိန့်နဲ့
အက်ဂ်ျမယ်ရှာရစ်ဖ်ကို မိဖုရားဂျိုဓာ လိုက်သွားသလို
သူ့ဘွားဘွားက သွာခိုင်းလို့ ကျုပ် ဝတ်ကျောင်းကိုသွားခဲ့တာ
သူက မင်းသမီးအနေနဲ့ တာဝန်ကျေသလို
ကျုပ်လည်း ဘုရင်အနေနဲ့ တာဝန်ကျေခဲ့တယ်
မင်းကြီးကိုယုံပါတယ် ဂျာလာ
ဒီကိစ္စဖြစ်ပြီး ဘာသာရေးပိုင်းလူကြီးတွေက
မင်းကြီးရဲ့ တာဝန်တွေ ဘာသာရေးတွေ ယုံကြည်ချက်တွေကို
မေ့လျော့နေတယ် ထင်မှာစိုးလို့ ကျွန်မဒါမျိုး ခွင့်မပြုနိုင်ဘူး ဂျာလာ
ဒွေးတော်..ဝတ်ကျောင်းကိုလိုက်သွားတာနဲ့ပဲ
ကျွန်တော့်ဘာသာကို မကိုးကွယ်တော့တာမှ မဟုတ်တာ
ဂျာလာက အရှင်မြတ်..ကိုရမ်ကျမ်းနဲ့ ကျမ်းစာတွေကို
မေ့နေပြီလို့ ဘာလို့ထင်ရတာလဲ
- ဂျာလာ..မင်းကြီးက.. - ဒွေးတော်
ကျွန်တော့်ဘာသာတရားက ကျွန်တော့်ဘဝ ကျွန်တော်အင်အားပဲ
ကျွန်တော်က လူသားတစ်ယောက်ဖြစ်တဲ့အပြင် ဘုရင်တစ်ပါးလေ
မဂိုအင်ပါယာအထွတ်အထိပ်ရောက်ဖို့က ကျွန်တော့်တာဝန်လေ
ကျွန်တော့်ရှေ့ကဘုရင်တွေ အိန္ဒိယတစ်ခုလုံးကို
ခေါင်မိုးတစ်ခုတည်းအောက်
ရောက်အောင်သိမ်းသွင်းပေမယ့် မအောင်မြင်ခဲ့ဘူး
အကြောင်းရင်းက သူတို့က မြေကိုပဲ အုပ်စိုးကြလို့ပဲ
အဲဒါကြောင့် ဂျိုဓာ့နှမတော်သုကညာမင်္ဂလာပွဲကို သူတို့ပြည်မှာ
ကျွန်တော်သွားပြင်ဆင်ပေးတာ
အဲဒါကြောင့် အမယ်ရ်ကို ကျွန်တော်လာတာ
အဲဒါကြောင့် ဝတ်ကျောင်းကို ကျွန်တော်သွားတာ
ဒါမှသူတို့စိတ်နဲ့ နှလုံးသားကို ကျွန်တော်အုပ်စိုးလို့ရမှာလေ
မင်းကြီးဘာပဲလုပ်ခဲ့လုပ်ခဲ့..
သေချာစဉ်းစားပြီးမှ လုပ်ခဲ့ပုံပဲ
မင်းကြီးက ရှင်ဘုရင်မို့ ဝန်ကြီးအနေနဲ့ ကျွန်မဆန့်ကျင်လို့မရပါဘူး
ဒါပေမဲ့မင်းကြီးရဲ့ ဒွေးတော်အနေနဲ့ကတော့..
မဂိုအင်ပါယက အိန္ဒိယတစ်ခွင်လုံးကို အုပ်စိုးနိုင်ဖို့ ဆုတောင်းပေးပါတယ်
ဂျာလာ့နာမည်က တစ်ကမ္ဘာလုံးမှာ ကျော်ဇောရမယ်
အရှင်မြတ်က အဲဒီလိုဖြစ်စေချင်တာပါ ဒွေးတော်
ဒွေးတော်လိုစိတ်နှလုံးကောင်းတဲ့သူ ကျွန်တော့်မှာရှိနေရင်
ကျွန်တော့်ကိုဘယ်သူမှ မတားနိုင်ဘူး
ယောက်မတော်..အခုအချိန်မရှိတော့ဘူး
မကြာခင်မှာပဲ ယောက္ခမအိမ်ကို သွားရတော့မယ်
အစ်မေတော်..ဘယ်တွေရောက်နေတာလဲ
အဲဒီလိုမေးလို့ရလား သုကညာ
ဘာလို့လဲ
သူကသူ့အိမ်ကို သူ့ယောက်ျားနဲ့ မင်္ဂလာပွဲပြီးနောက်ပိုင်း
ပထမဆုံးအကြိမ် လာလည်တာလေ
သူ မင်းကြီးကိုစောင့်ရှောက်နေရလို့ အလုပ်ရှုပ်နေမှာပေါ့
အစ်မတော် အရှင်မရဲ့ဝတ်ကျောင်းကို သွားခဲ့တယ်မဟုတ်လား
ဘယ်လိုနေလဲ
ကောင်းပါတယ် ငါ့သန္နိဋ္ဌာန်လည်း ပြည့်ခဲ့တယ်လေ
ဘာသန္နိဋ္ဌာန်လဲ
နှုတ်ဆက်ပါတယ် မိဖုရား မယ်တော်ကြီးစောင့်နေပါတယ်
သွားလိုက်ဦးမယ်နော် ယောက်မတော် ကျွန်မကိုခေါ်နေပြီ
မေးချင်တာရှိရင် အစ်မတော်ဂျိုဓာကိုမေးနော်
အစ်မတော်
ဘယ်လိုနေလဲ သုကညာ
နင် ဘဝသစ်တစ်ခုထူထောင်ရတော့မှာ
ကျွန်မမသေချာဘူး
ဘာလို့လဲ
အစ်မတော်..တစ်ခုလောက်မေးလို့ရလား
ရတာပေါ့
အစ်မတော်..ကျွန်မလေ..ကျွန်မ
ဘာဖြစ်လို့လဲ သုကညာ ဘာလို့ဒီလောက်စိုးရိမ်နေတာလဲ
အစ်မတော်က အိမ်ထောင်ရှိတယ်ဆိုတော့..
အားလုံးကိုသိတယ်မဟုတ်လား
ကျွန်မဘာမှမသိဘူး ကျွန်မသူ့ကိုတောင် မတွေ့ဖူးဘူး
မင်္ဂလာပွဲပြီးရင် သူနဲ့ဘယ်လိုဆက်ဆံရမလဲ ကျွန်မမသိဘူး
ဘာပြောရမလဲ မသိဘူး
သူကျွန်မနားကို လာရင် ဘာလုပ်ရမလဲ ဘာပြောရမလဲ
ကျွန်မဘာမှမသိဘူး အစ်မတော်
ယောက်မတော်က အဲဒီအကြောင်းကို အစ်မတော်ကို မေးလိုက်ဆိုလို့
ဘာလို့ရယ်နေတာလဲ
ဘာလို့ဟုတ်ရမှာလဲ နင်လုပ်တာ ငါဖြင့်လန့်သွားတာပဲ
ငါနဲ့လိုက်ခဲ့
ကိုယ့်ကိုယ်ကိုယ် မှန်ထဲမှာကြည့်
ဒီလိုအပြစ်ကင်းပြီး လှပတဲ့မျက်နှာလေး
နင့်ကို ဘယ်သူမဆိုချစ်ကြမှာပဲ
နင့်ကိုချစ်လို့ အားလုံးကိုရှင်းပြကြလိမ့်မယ်
အစ်မတော်က ကျွန်မထက်လှတာကို
အစ်မတော်မျက်နှာက ကျွန်မမျက်နှာထက် ပိုအပြစ်ကင်းပုံပေါက်တယ်
ခဲအိုက အစ်မတော်ကို အကုန်ရှင်းပြမှာပဲ
သုကညာ..ဒါနင့်မင်္ဂလာဆောင်လေ
မြန်မြန်သွားပြင်တော့ နောက်ကျနေမယ်
ဘာလို့စကားလမ်းကြောင်းလွှဲတာလဲ အစ်မတော်
ကျွန်မကိုဘာလို့ ရှက်နေတာလဲ
ခဲအိုက အစ်မတော်ကို သိပ်ချစ်တယ်မဟုတ်လား
အဲဒါကြောင့်မို့ သူကမဂိုဖြစ်တာတောင် အစ်မတော်နဲ့ အရှင်မကာလီရဲ့ကျောင်းတော်ကို
သွားလည်တာလေ
အစ်မတော်..ခင်ပွန်းသည်ကို ဘယ်လိုပြုစုရမလဲပြောပြပါ
သူကျွန်မကိုပိုချစ်လာအောင် ဘာလုပ်ပေးရမလဲ
- သုကညာ ငါမသိဘူး - ဘယ်လို
ဟုတ်တယ် ငါနင်မေးတာကို မဖြေနိုင်ဘူး
ဒါဆို..
မင်းကြီးနဲ့အစ်မတော် ဘာမှမဖြစ်သေးဘူးပေါ့
သုကညာ
တချို့ဆက်ဆံရေးတွေက တော်တော်ကွဲပြားတယ်
ထူးလည်းထူးဆန်းတယ်
ငါတို့ လက်ထပ်ထားပေမယ့်..
နားလည်မှုနဲ့ပဲ ဆက်တည်ဆောက်ထားလို့ရတယ်
နင်က ငါတို့နဲ့နေပုံထိုင်ပုံ တွေးခေါ်ပုံတူတဲ့
တော်ဝင်မိသားစုကလူနဲ့ လက်ဆက်ရမှာလေ
ဒီတော့ နင့်မှာဘာပြဿနာမှ ရှိမှာမဟုတ်ဘူး
ဒါပေမဲ့ မင်းကြီးနဲ့ငါက ဘာသာခြားတွေ
ငါတို့တွေးခေါ်ပုံ အပြုအမူတွေ နေပုံထိုင်ပုံတွေက မတူဘူး
ပြီးတော့ ငါတို့လက်ထပ်ထားတာကလည်း မကြာသေးဘူး
အစ်မတော်
ကြာတာမကြာတာ ကျွန်မမသိဘူး
ဒါပေမဲ့ အစ်မတော်ကိုယုံတယ်
ဒီနေ့ ဒီမေးခွန်းကို အစ်မတော်မဖြေနိုင်ပေမယ့်
နောက်တစ်ခေါက်တွေ့ရင်တော့ အစ်မတော် သေချာပေါက်ဖြေနိုင်မှာပါ
ငါ့နှမတော်လေး စဉ်းစားတတ်လာပြီလို့ ငါယုံပါပြီ
ညီအစ်မ ၂ ယောက်ကြားက လျှို့ဝှက်ချက်ဆိုတာ
မပေါက်ကြားစေရဘူးနော်
ကတိပေးပါတယ် အစ်မတော်
ကျွန်မတို့ပြောသမျှ အကြောင်းတွေအားလုံး ဘယ်သူမှမသိစေရပါဘူး
ဘယ်လိုနေသေးလဲ
အားနည်းနေပုံပဲ စားပြီးပြီလား
အမယ်ရ်မှာ လျှောက်ကြည့်ပြီးပြီလား
ဒီဆင်နဲ့ အရှင်တော်တော်ရင်းနှီးပုံပဲ
ချစ်လည်းချစ်ပုံပဲ
သူလည်း ငါ့ကိုတော်တော်ချစ်တာ
သူငါ့ဘဝထဲကို ဝင်လာကတည်းက ငါ့ဘဝက ပြောင်းလဲသွားခဲ့တာ
ဂျာလာက တိရစ္ဆာန်တွေကိုချစ်တယ်နော်
တိရစ္ဆာန်တွေက ထူးခြားတယ်
သူတို့လောက် ဘယ်သူမှသစ္စာမရှိဘူး
ကြီးမြတ်တဲ့စိတ်တွေဟာ တွေးပုံခေါ်ပုံတွေ တူတယ်လို့ပြောကြတယ်
အဲဒါကလည်း သိပ်မှန်ပါတယ်
မင်းသားပရာတက်နဲ့ ဘုရင့်ရဲ့ စိတ်နေစိတ်ထား
ဂျာလာက ထူးခြားတယ်
သူတို့မွေးတဲ့နေရာလည်း မတူဘူး
ကြီးပြင်းလာပုံနဲ့ ဓလေ့ထုံးတမ်းတွေလည်း မတူဘူး
ဒါပေမဲ့ တချို့ကိစ္စတွေမှာ သူတို့တွေဟာ တော်တော်တူပါတယ်
ဥပမာပြောရရင် တိရစ္ဆာန်လေးတွေ ချစ်ကြတဲ့နေရာမှာပါ
တိရစ္ဆာန်တွေက စကားမပြောနိုင်တဲ့အတွက် သူတို့ဘာမှ ကတိမပေးဘူးလေ
ဒါပေမဲ့ သူတို့ကသေသည့်တိုင်အောင် သစ္စာရှိတယ်
အဲဒါကြောင့် ဒီမြင်းကို ငါသိပ်ချစ်ရတာ
ငါခံစားရသမျှ သူနားလည်တယ်
ငါဘာခံစားရရ သူအဲဒါကို ခံစားရတယ်
မိတ်ဆွေတွေရဲ့ မိတ်ဆွေ ရန်သူတွေရဲ့ ရန်သူပေါ့
ရန်သူတွေကို သူကောင်းကောင်း တုံ့ပြန်တတ်ရင် ကောင်းမှာပဲ
မင်းသား ဂျာလာ့ကို ပြန်ပြောသလိုပေါ့
အဲဒါကလိုအပ်လို့ပါ
ဆရာက ကိုယ့်ရန်သူအကြောင်းကို ကောင်းကောင်းသိအောင်လုပ်လို့ ပြောထားတယ်
သူတို့နဲ့မျက်လုံးချင်းဆိုင်ကြည့်ရင်
သူတို့ အားသာချက်တွေကို မြင်လာတယ်တဲ့
ဒါပေမဲ့ လူသားတွေက နားလည်ရခက်တယ်
ဘယ်လိုပဲဖြစ်ပါစေ မင်းသားပရာတက်
ဒီလိုအခွင့်အရေးမျိုးကို လက်လွှတ်လိုက်တာက
အမှားကြီးလို့ ကျွန်တော်ထင်နေတုန်းပဲ
သူက ဒီကိုဧည့်သည်အနေနဲ့လာလို့ ငါငြိမ်နေတာ
ဒီမြေကို ငါတို့ရန်သူအနေနဲ့ သူလာတဲ့နေ့
သူပြေးစရာမြေရှိမှာမဟုတ်ဘူး
တော်ဝင်မိသားစုတွေ စည်းလုံးတဲ့နေ့မှာ
မဂိုတွေထားလိုက် ဘယ်သူမှ ငါတို့ကို ယှဉ်နိုင်မှာမဟုတ်ဘူး
သူ့ကြည့်ရတာ မောင်းမနဲ့တူတယ်
သူက ငါ့အခန်းထဲမှာရှိနေတော့ ငါ့မှာအခွင့်အရေးရှိတာပေါ့
ဒီညငါနဲ့အတူနေရင် ငါမင်းကို ငွေတွေအများကြီးပေးမယ်
မင်းကိုရွှေတွေအပြည့်ဆင်ပေးမယ်
ရှင် ကျွန်မကိုတော်တော်ချစ်တာပဲ
ဘာလို့အရင်က မပြောတာလဲ
ငါ အာဂရာက များများထွက်မှပဲ
ဒါဆိုရှင့်အတွက်လည်းဝန်ထုပ်ဝန်ပိုး မဖြစ်တော့ဘူး
ကျွန်မလည်းရှင့်အချစ်ကို ရမယ်
ဟုတ်ပါတယ် ဒါပေမဲ့မင်းကဘာလို့ ဒီလိုဝတ်စားထားတာလဲ
ဘာဖြစ်လို့လဲ ရှင်ဘယ်လိုထင်လဲ
- မောင်းမလို့ထင်လို့လား - အင်း..ငါထင်တာက..
ရှင်မောင်းမတွေနဲ့ ဒီလိုပြောတယ်လား
သူတို့ကိုဖက်တယ်လား
ကျွန်မရှင့်ကို စိတ်ဆိုးတယ်
ကျွန်မ အမေ့ဆီသွားပြီး တိုင်ပြောမယ်
ငါမင်းကို မှတ်မိပါတယ်
ငါနောက်နေတာပါ
ကျွန်မက..
ငါလူတိုင်းကို ဖက်မယ်ထင်နေလား
ဟုတ်ပါပြီ ထားပါတော့
ညကျအတူတူနေမှာဆိုတာကကော
ဟုတ်တယ် ထားလိုက်တော့
မင်းကိုဒီဝတ်စုံဘယ်သူပေးလဲပြော
- ဘွားဘွားကြီး - ဘယ်သူလဲ
ဘွားဘွားကြီးလေ ဂျိုဓာ့ခမည်းတော်ရဲ့ မယ်တော်ပေါ့
သူက ဇဝေဒါရေ ဒီဝတ်စုံနဲ့ဆို ညည်းသိပ်လိုက်မှာတဲ့
- ဘယ်လို - ဒီဝတ်စုံနဲ့ဆို ညည်းသိပ်လိုက်မှာတဲ့
ဟုတ်တာပဲလေ အဲဒါကြောင့်ရှင်ကျွန်မကို ဒီနေ့သိပ်သဘောကျသွားတာပေါ့
မေးပါ
ကျွန်မမေးဖို့လာတယ်ဆိုတာ ရှင်ဘယ်လိုသိတာလဲ
မင်းလာတိုင်း မေးစရာရှိလို့ မဟုတ်ရင် စောဒကတက်စရာရှိလို့ဆိုတာ
ငါကောင်းကောင်းသိနေပြီ ဂျိုဓာ
ပြောပါ
ရှင်ဒီနေ့ ဝတ်ကျောင်းမှာလုပ်ခဲ့တာတွေအတွက်
ရှင့်လူမျိုးတွေ စိတ်ဆိုးရင်ဆိုးကြလိမ့်မယ်
ရှင်မလုပ်သင့်ဘူးလို့ ထင်ရင်ထင်ကြမှာ
မင်းကို မကျေနပ်ကြောင်းပြောတဲ့သူရှိလို့လား
မရှိပါဘူး
ဒါဆိုမစိုးရိမ်နဲ့ မင်းကိုဘယ်သူမှ ဒီအကြောင်းမမေးပါဘူး
မဟာမန်ဂက မင်းကြီးကိုအကုန်ပြောပြလိုက်ပြီလား
ဘာလို့လဲ ဂျိုဓာ
အပြင်မှာတစ်ယောက်ရှိနေပုံပဲ
ဘယ်သူရှိနေတာလဲ
ငါ့ကိုတိုက်ခိုက်ဖို့ စစ်တပ်တစ်တပ်ရောက်နေတယ် ဂျိုဓာ
ငါတို့အရင်က တွေ့ဖူးတယ်မဟုတ်လား
ဟုတ်ပါတယ် ဦးရီးတော် အစ်မတော်ဂျိုဓာနဲ့ လက်ထပ်တုန်းက
သမီးတို့ကို သကြားလုံးတွေ လက်ဆောင်တွေ အများကြီးပေးခဲ့တယ်
ဒီတစ်ခေါက်တော့ အစ်မတော်သုကညာ လက်ထပ်တော့မှာ
ဒီတစ်ခေါက်ရော ကစားစရာတွေ ပေးဦးမှာလား
ပေးမှာပေါ့ သမီးတို့အတွက် ကစားစရာအများကြီး မှာထားတယ်
ဘာလိုချင်လဲ
ဦးရီးတော်ကို လာတွေ့တာပါ
ဦးရီးတော်က ခန့်ညားလိုက်တာ
လာခဲ့ကြ အားလုံးအထဲဝင်ကြ
မင်းတို့ကို လက်ဆောင်ပေးမှာပေါ့ အဲဒီမတိုင်ခင် ပုံပြင်တစ်ပုဒ်ပြောပြမယ်
ဒေါသကြီးတဲ့ မင်းသမီးတစ်ပါးအကြောင်းပုံပြင်ပေါ့
ပြောပြပါ သမီးတို့ကြိုက်မှာ
နားထောင်ကြ တစ်ခါတုန်းကမင်းသမီးတစ်ပါးရှိတယ် သူက ဒေါသကြီးတယ်
သူက အစိမ်းရောင်မကြိုက်ဘူး
ဒီလိုနဲ့ဘုရင်တစ်ပါးက သူ့ဘဝထဲဝင်လာတယ် ပျော်တတ်တဲ့ဘုရင်ပေါ့
အဲဒါအလိမ်အညာပုံပြင်ပဲ
ဂျိုဓာ..မင်းလည်း ဒီပုံပြင်ကိုသိတာလား
ဟုတ်ပြီလေ ဒါဆိုမင်းပြောပြ
ကျွန်မမသိဘူး
သမီးတို့နားထောင်ချင်လို့ပါ အစ်မတော်
ကလေးတို့ ဦးရီးတော်ပြောတဲ့အတိုင်းပဲ
ဒေါသကြီးတဲ့မင်းသမီးလေးဟာ ပျော်တတ်တဲ့ ဘုရင်ကြီးနဲ့ လက်ဆက်သွားတယ်
ပြီးတော့..
မင်းသမီးက ဘုရင်ကြီးကို နည်းမျိုးစုံနဲ့ ဒုက္ခပေးတော့တာပဲ
သူ့ဆီက ပျော်ရွှင်မှုကို မင်းသမီးက ယူပစ်တယ်
သူနဲ့အမြဲရန်ဖြစ်တယ် သူ့ကိုအမြဲ စိတ်အနှောင့်အယှက်ပေးတယ်
မင်းသမီးက သူ့ကိုအမြဲနာအောင်လုပ်တယ် ရေထဲလည်း ခုန်ချရင်ချတယ်
မြွေနဲ့လည်း တွေ့တယ်
တစ်ခါဆိုရင် သူ့ကြောင့်ဘုရင့်နောက်ကို ကျားတောင်လိုက်တဲ့အထိပဲ
နားထောင်ကြ မင်းသမီးလေးရဲ့အသံကို ကြားလိုက်လား
နတ်သမီးလိုလား
မဟုတ်ဘူး သေချာနားထောင် စုန်းမရဲ့အသံနဲ့ပိုတူတယ်
ဟုတ်တယ်မဟုတ်လား
အဲဒီနောက်ဘာဆက်ဖြစ်လဲဆိုတော့..
မင်းကြီး..ခွင့်လွှတ်ပါ
မင်းကြီးကို မနှောင့်ယှက်လိုပါဘူး
ဒါပေမဲ့ ဒီကလေးတွေ ဒီကိုလာတော့..
ရပါတယ် မိဖုရားကြီး
သူတို့ဒီမှာအိပ်ချင်ရင် အိပ်ကြပါစေ
ကလေးတွေအိပ်နေတုန်း နတ်သမီးတွေနဲ့ ကစားတယ်လို့ ပြောကြတယ်လေ
ဒီတော့ သူတို့အိပ်နေတာကို ကျွန်တော်မနှောင့်ယှက်ချင်ပါဘူး
ဒါပေမဲ့ ကလေးတွေဒီမှာအိပ်ရင် မင်းကြီးတို့ ၂ ယောက်ကဘယ်မှာ..
မိဖုရားကြီး ကျွန်တော့်အတွက်အဆင်ပြေတယ် ဘာမှမဖြစ်ပါဘူး
ဒါပေမဲ့ ကျွန်တော့်မိဖုရားကိုတော့ ပြဿနာရှိလားလို့ မေးကြည့်ပါ
မရှိပါဘူး မယ်တော်
ကောင်းသောညပါ
ကောင်းသောညပါ မိဖုရားကြီး
ကောင်းကောင်းအနားယူပါ
ရှင်နေမကောင်းဖြစ်ရင် ကျွန်မခမည်းတော် စိတ်မကောင်းဖြစ်လိမ့်မယ်
အခုအချိန်မှာတောင် မင်းကမင်းခမည်းတော်ကိုပဲ စိုးရိမ်တယ် ငါ့ကိုမဟုတ်ဘူးပဲ
ကောင်းသောညပါ ဂျိုဓာ